Babelscape/SREDFM huggingface dataset:
Σαμάρ

Το Σαμάρ ("Άιλα Σαμάρ, Πούλο Σαμάρ") είναι ένα νησί στο σύμπλεγμα νησιών των Βισάγιας, στις κεντρικές Φιλιππίνες. Το νησί είναι χωρισμένο σε τρεις Περιφέρειες: Το Σαμάρ (Περιφέρεια),το Βόρειο Σαμαρ, και το Ανατολικό Σαμάρ. Αυτές οι τρεις περιοχές, μαζί με τις περιφέρειες των γειτονικών νησιών Λέυτε και Μπιλιράν αποτελούν την περιοχή του Ανατολικού Βισάγιας .

Το Σαμάρ είναι το ανατολικότερο νησί των Βισάγιας. Το νησί διαχωρίζεται από το γειτονικό Λέυτε από τον Πορθμός του Σαν Χουανίκο, του οποίου το στενότερο σημείο απέχει 2 χιλιόμετρα.Αυτός ο Πορθμός διασχίζεται μέσω της Γέφυρας του Σαν Χουανίκο.Το Σαμάρ βρίσκεται ανατολικά της Χερσονήσου του Μπίκολ στο Λουζόν, που είναι το μεγαλύτερο νησί της χώρας. Ο Πορθμός του Σαν Μπερναντίνο χωρίζει αυτές τις δυο περιοχές. Στα νότια του Σαμάρ βρίσκεται ο Κόλπος του Λέυτε, όπου διεξήχθη η Μάχη του κόλπου του Λέυτε, μια από τις καθοριστικές ναυμαχίες στον δεύτερο παγκόσμιο πόλεμο. Ο κόλπος εκτείνεται ως τη θάλασσα των Φιλιππίνων.
thumb|left|350px|παραλία του Παναπουκάν
Αντόνιο ντε Νίγκρις

Ο Αντόνιο ντε Νίγκρις Γκουαχάρδο ("Antonio de Nigris Guajardo", η ορθή προφορά είναι Αντόνιο δε Νίγρις, ισπανική προφορά : [anˈtonjo ðe ˈniɣɾis], 1 Απριλίου 1978 - 16 Νοεμβρίου 2009) ήταν διεθνής Μεξικανός επιθετικός ποδοσφαιριστής, με πλούσια καριέρα σε πολλά πρωταθλήματα στην Αμερική και την Ευρώπη. Πέθανε πρόωρα από καρδιακό πρόβλημα στις 16 Νοεμβρίου 2009, σε ηλικία 31 ετών, ενώ κοιμόταν στο σπίτι του στη Λάρισα, με την ομάδα της οποίας, την Α.Ε. Λάρισα, αγωνιζόταν από τον Αύγουστο του 2009. Είχε ύψος 1,86 μ., φορούσε το νούμερο 9 και είχε το παρατσούκλι "Ελ Τάνο".
Τζάκομο ντι Κίρικο

O Τζάκομο ντι Κίρικο ("Giacomo Di Chirico", 27 Ιανουαρίου 1844 - 26 Δεκεμβρίου 1883) ήταν Ιταλός ζωγράφος. Γεννήθηκε στη Βενόζα (Venosa) το 1844.

Το ζωγραφικό του έργο περιλαμβάνει κυρίως ιστορικούς πίνακες και σκηνές από τη καθημερινή ζωή. Ανήκε στη ρεαλιστική σχολή και διακρίθηκε ιδιαίτερα για τη λαμπρότητα των χρωμάτων των έργων του.

Πέθανε στη Νάπολη το 1883, σε ηλικία 40 ετών, σε κατάσταση παραφροσύνης.
Τρε Κουλ

O Φρανκ Έντουιν Ράιτ ("Frank Edwin Wright III", 9 Δεκεμβρίου 1972), γνωστός επαγγελματικά ως Τρε Κουλ, είναι Αμερικανός ντράμερ, περισσότερο γνωστός ως ντράμερ του καλιφορνέζικου συγκροτήματος Green Day.
Μια ζωή την έχουμε

Το Μια ζωή την έχουμε είναι ελληνική ρομαντική κωμική ταινία του 1958, σε παραγωγή Φίνος Φιλμ και σε σκηνοθεσία - σενάριο Γιώργου Τζαβέλλα. Πρωταγωνιστούν οι Δημήτρης Χορν και Υβόν Σανσόν. Πρόκειται για μία από τις ακριβότερες ελληνικές παραγωγές της εποχής. Ο τίτλος της ταινίας πάρθηκε από τους στίχους του γνωστού τραγουδιού "Ο μήνας έχει 9", του Μιχάλη Σουγιούλ.

Η ταινία αφορά τη ζωή ενός φτωχού και δειλού υπαλλήλου τραπέζης (Δημήτρης Χορν), που όταν βλέπει την κοκότα, ερωμένη (Υβόν Σανσόν), του αφεντικού του (Χρήστος Τσαγανέας), την ερωτεύεται, αλλά χωρίς ανταπόκριση. Αργότερα, όμως, όταν θα βρεθεί, κατά λάθος, πλούσιος, γίνεται τολμηρός και τη φλερτάρει, τότε εκείνη ανταποκρίνεται, κι για χάρη της σπαταλάει 1.101.101,10 δραχμές μέσα σε λίγες μέρες.
Σάββας Χατζηιωάννου

Ο Σάββας Χατζηιωάννου (Καβάλα, 1942 - Θεσσαλονίκη, 11 Νοεμβρίου 2009) ήταν Έλληνας ποδοσφαιριστής. Έπαιξε ποδόσφαιρο στον Α.Ο. Καβάλα αρχικά, στον Ελληνοαμερικανικό Νέας Υόρκης στην συνέχεια και το 1970 πήρε μεταγραφή στον ΠΑΟΚ, όπου αγωνίστηκε ως το 1974. Με τον ΠΑΟΚ κατέκτησε το πρώτο κύπελλο στην ιστορία της ομάδας το καλοκαίρι του 1972, με τη νίκη στον τελικό του σταδίου Καραϊσκάκη επί του ΠΑΟ (2-1). Ένα χρόνο νωρίτερα είχε παίξει επίσης στον τελικό του κυπέλλου, όπου ο Ολυμπιακός νίκησε με 3-1 τον ΠΑΟΚ. 

Μετά το τέλος της ποδοσφαιρικής του καριέρας δεν ακολούθησε ασχολία σχετική με το ποδόσφαιρο. Απεβίωσε στις 11 Νοεμβρίου 2009 στη Θεσσαλονίκη μετά από ανίατη ασθένεια.
Γιώργος Κατσαούνης

Ο Γιώργος Κατσαούνης είναι Έλληνας αθλητής της υδατοσφαίρισης που αγωνίζεται στον Ν.Ο.Β., στη θέση του κεντρικού αμυντικού. Γεννήθηκε στις 23 Δεκεμβρίου 1982 στην Αθήνα, έχει ύψος 1,94 μ. και είναι διεθνής με την Εθνική Ελλάδας. Έχει αγωνιστεί, επίσης, στις εθνικές ομάδες παίδων,εφήβων και νέων. Είναι Πτυχιούχος, του Εθνικού και Καποδιστριακού Πανεπιστημίου της Αθήνας, στο Τμήμα Επιστήμης Φυσικής Αγωγής και Αθλητισμού. Έχει μεταπτυχιακές σπουδές και Masters of International Business από το αμερικάνικο πανεπιστήμιο Hult Business School.
(315898) 2008 QD4

Το (315898) 2008 QD4, είναι ένας Κένταυρος με περιήλιο μεγαλύτερο από του Δία και με ημιάξονα τροχιάς μικρότερο από του Ποσειδώνα.
Θερινοί Ολυμπιακοί Αγώνες 1968

Οι Θερινοί Ολυμπιακοί Αγώνες 1968, οι Αγώνες της 19ης Ολυμπιάδας, διοργανώθηκαν στην Πόλη του Μεξικού στο Μεξικό, από τις 12 έως τις 27 Οκτωβρίου 1968.

Ήταν οι πρώτοι Αγώνες που έγιναν σε μια χώρα του αναπτυσσόμενου κόσμου. Σημαδεύτηκαν από τους φοιτητές που έπεσαν νεκροί από πυρά της μεξικανικής αστυνομίας κατά τη διάρκεια διαδηλώσεων (Σφαγή του Τλατελόλκο) καθώς και από τις διαμαρτυρίες για τη ρατσιστική πολιτική των Η.Π.Α. απέναντι στους μαύρους Αμερικάνους.

Συμμετείχαν 112 χώρες με 5.516 αθλητές και αθλήτριες σε 172 αγωνίσματα και 18 αθλήματα.

Το υψηλό υψόμετρο της πόλης δημιούργησε προβλήματα αναπνοής σε πολλούς αθλητές αλλά παράλληλα βοήθησε και άλλους στο να επιτύχουν υψηλές επιδόσεις.
VNV Nation

Οι VNV Nation είναι ιρλανδικό/βρεττανικό ντουέτο ηλεκτρονικής μουσικής από το Wexford της Ιρλανδίας και το Λονδίνο, του οποίου έδρα είναι τώρα το Αμβούργο στη Γερμανία. Συνδυάζει στοιχεία μουσικής industrial με EBM και trance. Μέλη του είναι οι Ρόναν Χάρις και Μαρκ Τζάκσον. Η λέξη VNV στο όνομα του συγκροτήματος σημαίνει «Victory, not Vengeance», σε συμφωνία με το σύνθημά τους «οι άνθρωποι πρέπει να μοχθούν να πετύχουν το σκοπό τους και όχι να κάθονται πικραμένοι μέσα στη θλίψη τους»
Νίκος Μαρίνος

Ο Νίκος Μαρίνος (1958-2008) ήταν Έλληνας αθλητής της καλαθοσφαίρισης και στη συνέχεια προπονητής. Ως προπονητής κατέκτησε δυο πρωταθλήματα Ελλάδος γυναικών κι ένα Κύπελλο Ελλάδος γυναικών.
Πάπας Αδριανός Δ΄

Ο Πάπας Αδριανός Δ΄ ("Papa Adriano IV", 1100 – 1 Σεπτεμβρίου 1159), γεννημένος ως Νίκολας Μπρέικσπιρ ("Nicholas Breakspear"), ήταν Πάπας από τις 4 Δεκεμβρίου του 1154 έως το θάνατό του το 1159.

Ο Αδριανός Δ΄είναι ο μόνος Άγγλος που κατέλαβε τον παπικό θρόνο. Πιστεύεται γενικά ότι ο Νίκολας Μπρέικσπιρ γεννήθηκε στο Αγρόκτημα Μπρέϊκσπηρ στην ενορία "Abbots Langley" στο Χέρτφονρντσαϊρ.

Ο πατέρας του ήταν ο Ρόμπερτ που αργότερα έγινε μοναχός στο Σαιντ Άλμπανς. Στον Νίκολας, όμως, δεν επιτράπηκε η είσοδος στο μοναστήρι, και ο ηγούμενος του είπε να συνεχίσει με το σχολείο του ώστε να είναι πιο κατάλληλος (Abbey chronicles).
Κωνσταντίνος Έσσλιν

Ο Κωνσταντίνος Έσσλιν ("Konstantin von Hößlin") ή Κωνσταντίνος Έσλιν (1844-1920), ήταν Έλληνας πολιτικός βαυαρικής καταγωγής. Διετέλεσε νομάρχης Φθιώτιδος και Φωκίδος και αργότερα πρόεδρος της Βουλής των Ελλήνων.
Λίρα του Λιβάνου

Η Λίρα του Λιβάνου (lira στα λιβανέζικα, or livre στα γαλλικά (κωδικός ISO 4217: "Lebanese lira", LBP) είναι το νόμισμα του Λιβάνου. Υποδιαιρείται σε 100 "πιάστρες" ωστόσο , εξαιτίας του πληθωρισμού έχουν εξαλειφθεί οι υποδιαιρέσεις.
Ο πληθυντικός τύπος για τη λίρα, όπως χρησιμοποιείται στο νόμισμα είναι είτε "λιράτ" (ليرات) ή το ίδιο, ενώ υπάρχουν και 4 τύποι για το κιρς: ο δυικός "κιρσάν" (قرشان), ο πληθυντικός "κιρούς" (قروش) που χρησιμοποιείται με τους αριθμούς 3-10, ο ενικός στην αιτιατική "κίρσα" (قرشا) που χρησιμοποιείται με τα νούμερα 11-99 και η γενική ενικού"κιρσί" (قرش) που χρησιμοποιείται με πολλαπλάσια του 100. Πριν τον Δεύτερο Παγκόσμιο Πόλεμο η αραβική γραφή της υποδιαίρεσης ήταν غرش ("γκιρς"). Όλα τα κέρματα και χαρτονομίσματα του Λιβάνου χρησιμοποιούν και τις δύο γλώσσες, αραβικά και γαλλικά.
Μάχη του Μαραθώνα

Η Μάχη του Μαραθώνα (αρχαία ελληνικά ""), που διεξήχθη τον Αύγουστο ή τον Σεπτέμβριο του 490 π.Χ, αποτελεί σύγκρουση μεταξύ των Ελλήνων (Αθηναίοι και Πλαταιείς) και των Περσών κατά την πρώτη εισβολή των Περσών στην Ελλάδα.

Μετά την αποτυχία της Ιωνικής Επανάστασης, ο Δαρείος συγκέντρωσε μεγάλη δύναμη για να εκδικηθεί την Αθήνα και την Ερέτρια, οι οποίες είχαν βοηθήσει τους Ίωνες, κατά την Ιωνική Επανάσταση. Το 492 π.Χ, έστειλε δύναμη, υπό την ηγεσία του Μαρδόνιου αλλά ο περσικός στόλος καταστράφηκε από τρικυμία παραπλέοντας τον Άθω. Τελικά το 490 π.Χ., υπό τη διοίκηση του Δάτη και του Αρταφέρνη, ο περσικός στρατός κατέλαβε τις Κυκλάδες, κατέστρεψε την Ερέτρια και στρατοπέδευσε στον Μαραθώνα, όπου τους αντιμετώπισε δύναμη Αθηναίων και Πλαταιέων. Η μάχη έληξε με αποφασιστική νίκη των Ελλήνων - που οφειλόταν στην στρατιωτική ιδιοφυΐα του Μιλτιάδη - και οι Πέρσες αναγκάσθηκαν να φύγουν στην Ασία. 

Η μάχη του Μαραθώνα έδειξε στους Έλληνες ότι μπορούσαν να νικήσουν τους Πέρσες. Κατά τους σύγχρονους ιστορικούς και μελετητές, αποτελεί μια από τις σημαντικότερες στιγμές στην ιστορία της ανθρωπότητας.
Πάπας Λούκιος Γ΄

O Πάπας Λούκιος Γ΄ ("Papa Lucio III", 1097 – 25 Νοεμβρίου 1185), κατά κόσμον Ουμπάλντο Αλλουτσινγκόλι ("Ubaldo Allucingoli") ήταν Πάπας από την 1η Σεπτεμβρίου του 1181 έως το θάνατό του το 1185.

Πολίτης της ανεξάρτητης δημοκρατίας της Λούκκα, γεννήθηκε το 1097 ως Ουμπάλντο, γιος του Ορλάντο. Τον αναφέρουν συχνά ως μέλος της αριστοκρατικής οικογένειας των Αλλουτσινγκόλι, αλλά αυτό δεν έχει αποδειχθεί. Είχε στενούς δεσμούς με τους Κιστερκιανούς, αλλά φαίνεται ότι ποτέ δεν έγινε μέλος του τάγματος. Ονομάστηκε καρδινάλιος από τον Ιννοκέντιο Β' το Δεκέμβριο του 1138, αρχικά ως καρδινάλιος-διάκονος του Σαν Αντριάνο, μετά (Μάιος 1141) ως καρδινάλιος-ιερέας της Σάντα Πρασσέντε. Ο Πάπας Αδριανός Δ' (1154-1159) τον προώθησε στο επίπεδο του Καρδινάλιου Επισκόπου της Όστια και του Βελλέτρι, τον Δεκέμβριο του 1158. Ήταν αρχιμανδρίτης του Ιερού Κολλεγίου των Καρδιναλίων και, υπό τον Πάπα Αλέξανδρο Γ΄ (1159–1181), ένας από τους καρδινάλιους με τη μεγαλύτερη επιρροή.

Αφού εκλέχθηκε Πάπας, έζησε στη Ρώμη από τον Νοέμβριο του 1181 έως το Μάρτιο του 1182, αλλά διχόνοιες στην πόλη τον υποχρέωσαν να περάσει το υπόλοιπο του ποντιφικάτου του στην εξορία, κυρίως στο Βελλέτρι, το Ανάνι και την Βερόνα.

Φιλονίκησε με τον Αυτοκράτορα Φρειδερίκο Α΄ (1152–1190) για τον έλεγχο των εδαφών της πρώην Κόμισσας Ματθίλδης της Τοσκάνης. Η αμφιβολία για τη διαδοχή στην κληρονομιά της Κόμισσα αφέθηκε ακανόνιστο στη συνθήκη του 1177, και ο Αυτοκράτορας πρότεινε το 1182 η Κουρία να απαρνηθεί την διεκδίκηση της, λαμβάνοντας σε αντάλλαγμα δύο δέκατα του αυτοκρατορικού εισοδήματος από την Ιταλία, ένα δέκατο για τον Πάπα και το άλλο δέκατο για τους καρδιναλίους. Ο Λούκιος αρνήθηκε και αυτήν την πρόταση και άλλο συμβιβασμό προτεινόμενο από τον Φρειδερίκο Α΄ τον επόμενο χρόνο· ούτε έκανε μια προσωπική συζήτηση με τους δύο άρχοντες στη Βερόνα τον Οκτώβριο του 1184, δεν οδήγησε σε καθορισμένο αποτέλεσμα.

Εν τω μεταξύ άλλοι λόγοι διαφωνίας προέκυψαν, στην άρνηση του Πάπα να συμμορφωθεί με τη θέληση του Φρειδερίκου Α΄ για την ρύθμιση των Γερμανικών επισκοπικών εκλογών που έλαβαν χώρα την περίοδο του σχίσματος, και ειδικά στην αμφισβητούμενη εκλογή στην πόλη Τριρ το 1183.

Σε εκτέλεση της αντιιμπεριαλιστικής πολιτικής του, αρνήθηκε τελικά το 1185 να στέψει τον Ερρίκο ΣΤ' (1190–1197) ως τον προορισμένο διάδοχο του Φρειδερίκου, και η ρήξη μεταξύ της Αυτοκρατορίας και της Κουρίας έγινε ευρύτερη στα θέματα της Ιταλικής πολιτικής.

Τον Νοέμβριο του 1184 διεξήγαγε μια σύνοδο που καταδίκασε τους Καθαρούς, τους Παταρηνούς, τους Βαλδένσιους και τους Αρναλδιστές και αναθεμάτισε όλους αυτούς και τους οπαδούς τους ως αιρετικούς. Αντίθετα με ότι λέγεται συχνά, δεν οργάνωσε την Ιερά Εξέταση, η οποία δεν δημιουργήθηκε έως την βασιλεία του Πάπα Γρηγορίου Θ΄ το 1234.

Το 1185 ετοιμασίες για την Τρίτη Σταυροφορία σε απάντηση των εκκλήσεων του Βαλδουίνος Δ' της Ιερουσαλήμ (1174–1185). Πριν ολοκληρωθούν ο Λούκιος πέθανε στη Βερόνα.
Πάπας Λούκιος Β΄

Ο Πάπας Λούκιος Β΄ ("Papa Lucio II", ... - 15 Φεβρουαρίου 1145), γεννημένος ως Τζεράρντο Κατσιαμένικι νταλ Όρσο, ήταν Πάπας από τις 4 Μαρτίου 1144 έως το θάνατό του.

Η πολυκύμαντη θητεία του χαρακτηρίστηκε από δύο σημαντικά γεγονότα. Την ανακήρυξη επαναστατικού δημοκρατικού καθεστώτος στη Ρώμη, το οποίο σκόπευε να καταργήσει την εγκόσμια εξουσία των παπών, και την αναγνώριση της ανεξαρτησίας του βασιλείου της Πορτογαλίας από την Ισπανία, κάτω από την παπική επικυριαρχία.


Κατηγορία:Πάπες
Κατηγορία:Ιταλοί Πάπες
Χάρης Κωστάκης

Ο Χάρης Κωστάκης είναι ποδοσφαιριστής του Πανιωνίου έχοντας υπογράψει διετές συμβόλαιο .
Κονσεπσιόν

Η Κονσεπσιόν είναι η δεύτερη μεγαλύτερη πόλη της Χιλής, 889.725 (2002) κατοίκων, και πρωτεύουσα της ομώνυμης επαρχίας. Η ευρύτερη μητροπολιτική περιοχή περιλαμβάνει και τις περιοχές: Ταλκαουάνο, Σαν Πέδρο ντε λα Πας, Ουαλπέν, Τσιγουαγιάντε, Πένκο, Τομέ, Λότα, Κορονέλ, Ουάλκι.

Η πόλη ιδρύθηκε το 1550 από τον Ισπανό κονκισταδόρο, Πέδρο ντε Βαλδίβια, βόρεια του ποταμού Μπίο-Μπίο. Την 1 Ιανουαρίου 1818, ο Μπερνάρδο Ο' Χίγκινς ανακήρυξε εκεί την ανεξαρτησία της Χιλής. Στην πόλη λειτουργεί από το 1919 Πανεπιστήμιο, το πρώτο ιδιωτικό ανώτατο εκπαιδευτικό ίδρυμα στην χώρα. 

Από το 1570 ως το 1751 η Κονσεπσιόν καταστράφηκε αλλεπάλληλα από φυσικές καταστροφές: πλημμύρες, σεισμούς, τσουνάμι. Στις 27 Φεβρουαρίου 2010 η Κονσεπσιόν επλήγη από σεισμό μεγέθους 8,8 βαθμών της κλίμακας Ρίχτερ.
Αρίκα

thumb|250px|Πανοραμική άποψη της Αρίκα.
Η Αρίκα (ισπανικά: Arica) είναι παραθαλάσσια πόλη και λιμάνι της βόρειας Χιλής με πληθυσμό 192.300 κατοίκων (2005) και πρωτεύουσα της περιφέρειας Αρίκα και Παρανικότα. Βρίσκεται 18 χλμ. νότια των συνόρων με το Περού. Η Αρίκα ονομάζεται και «πόλη της αιώνιας άνοιξης», λόγω του σταθερού κλίματος με τις μικρές εναλλαγές της θερμοκρασίας σε όλη τη διάρκεια του χρόνου και την χαμηλή υγρασία και βροχοπτώσεις.

Η πόλη ιδρύθηκε από τον Ισπανό ναυτικό Λούκας Μαρτίνες ντε Μπεγάσο (ή Λούκας Μαρτίνεθ ντε Μπεγάθο) το 1545 και χρησίμευσε ως επίνειο των ορυχείων χαλκού και αργύρου στο Ποτοσί, που βρίσκονταν δυτικότερα της Αρίκα. Κατά τον 17ο αιώνα λεηλατήθηκε πολλές φορές από ντόπιους πειρατές. Σήμερα η πόλη αποτελεί πόλο τουριστικής έλξης και έχει να επιδείξει μεγάλες παραλίες καθώς και άλλα φυσικά αξιοθέατα.
Δημήτριος Γουζέλης

Ο Δημήτριος Γουζέλης (23 Φεβρουαρίου 1774 - 17 Απριλίου 1843) ήταν Έλληνας λογοτέχνης και θεατρικός συγγραφέας, γεννημένος στη Ζάκυνθο.
Πάδος

thumb|right|225px|Γεωφυσικός χάρτης της διαδρομής του Πάδου ποταμού στη Β. Ιταλία
Ο Πάδος (ιταλικά: Po) είναι ο μεγαλύτερος σε μήκος ποταμός της Ιταλίας, που διαρρέει σχεδόν ολόκληρη τη βόρεια χώρα από δυτικά προς ανατολικά, δίνοντας το όνομά του στη μεγάλη πεδιάδα που πλαισιώνεται από τρία σημεία: από τις Άλπεις και τα Απέννινα, ενώ εκτείνεται μέχρι την Αδριατική, όπου και οι εκβολές του.
Αντοφαγάστα

thumb|Άποψη της παραλιακής λεωφόρου.
thumb|Φυσικό μνημείο, με την ονομασία 'Η πύλη της Αντοφαγάστα'.
Η Αντοφαγάστα (ισπανικά: "Antofagasta" : [antofaˈɣasta]) είναι παραθαλάσσια πόλη και λιμάνι της βόρειας Χιλής. Βρίσκεται περίπου 1.130 χιλιόμετρα βόρεια της πρωτεύουσας Σαντιάγο και είναι η έδρα της ομώνυμης περιφέρειας. Το όνομα της πόλης πιθανότατα προέρχεται από φράση των ιθαγενών γλωσσών Κέτσουα ή Αϊμάρα. Ο πληθυσμός της είναι 281.555 κάτοικοι (2002). Βόρεια της πόλης διέρχεται ο Τροπικός του Αιγόκερω. 

Η πόλη ιδρύθηκε το 1868 από τον τότε πρόεδρο της Βολιβίας Μαριάνο Μελγαρέχο με σκοπό να δημιουργηθεί λιμάνι για την διευκόλυνση του εμπορίου. Ενώ αρχικά ανήκε στη Βολιβία το 1879 καταλήφθηκε, κατά την διάρκεια του πολέμου του Ειρηνικού, από τον στρατό της Χιλής, στην οποία και ανήκει μέχρι και σήμερα.

Στην Αντοφαγάστα λειτουργούν σήμερα δύο Πανεπιστήμια: Το 'Universidad Católica del Norte' και το 'Universidad de Antofagasta'. Είναι η τέταρτη σε πληθυσμό πόλη της Χιλής και περιλαμβάνει μικρές παροικίες από Κροάτες και Έλληνες μετανάστες.
Βασίλειος Λάκων

Ο Βασίλειος Λάκων (1830 - 1900) ήταν Έλληνας φυσικομαθηματικός καθηγητής πανεπιστημίου του 19ου αιώνα.
Γεώργιος Ζαβιτσάνος

Ο Γεώργιος Ζαβιτσάνος (1838 - 1893) ήταν Έλληνας φυσικομαθηματικός καθηγητής πανεπιστημίου του 19ου αιώνα.
Ιωάννης Σημαντήρας

Ο Ιωάννης Σημαντήρας (1877 - 1916) ήταν Έλληνας νομικός.
Φρανθίσκο Πιθάρρο

thumb|200px|Οι εξερευνητικές αποστολές του Πιθάρρο στο Περού (1531–1533)
Ο Φρανθίσκο Πιθάρρο Γκονθάλεθ
 στα ιβηρικά ισπανικά ή Φρανσίσκο Πισάρρο Γκονσάλες στα λατινοαμερικάνικα ισπανικά (ισπανική γλώσσα: "Francisco Pizarro González", 16 Μαρτίου 1478 - 26 Ιουνίου 1541) ήταν Ισπανός εξερευνητής και κατακτητής (κονκισταδόρ), ιδιαίτερα γνωστός ως κατακτητής της Αυτοκρατορία των Ίνκας, ενός από τους πιο προηγμένους πολιτισμούς στην προκολομβιανή Αμερική, στο σημερινό Περού.

Ο Πιθάρρο γεννήθηκε στο Τρουχίγιο της περιοχής Εξτρεμαδούρα στην Ισπανία, ενώ οι πηγές της εποχής διαφωνούν ως προς την ακριβή χρονολογία γέννησης και αναφέρουν χρονολογίες από το 1471 ως το 1478. Υπήρξε νόθος γιος ενός Ισπανού συνταγματάρχη και δεύτερος εξάδελφος του Ερνάν Κορτές, από την πλευρά του πατέρα του, του κατακτητή της Αυτοκρατορίας των Αζτέκων.

Στις 13 Φεβρουαρίου 1502, απέπλευσε με στόλο τριάντα πλοίων και συνολικά 2.500 αποίκους και στράτευμα προς την Ισπανιόλα, ισπανική αποικία και λιμάνι στην Καραϊβική. Στην συνέχεια εξερεύνησε περιοχές κοντά στον σημερινό Παναμά και σταδιακά προχώρησε, μαζί με τους δύο αδελφούς του, Χουάν και Γκονθάλο, σε εξερευνητικές αποστολές νότια της Διώρυγας του Παναμά στην Νότια Αμερική. Εκεί πληροφορήθηκε το 1522, από τοπικούς φύλαρχους, ότι νοτιότερα υπάρχουν μυθικές πολιτείες που διαθέτουν αστρονομικές ποσότητες χρυσού, εννοώντας τις πόλεις των Ίνκας στο σημερινό Περού.

Το 1532 μετά από δύο εξερευνητικές αποστολές στην βορειοδυτική Νότια Αμερική, εξεστράτευσε για την κατάκτηση του Περού. Εκείνο το χρονικό διάστημα η Αυτοκρατορία των Ίνκα βρίσκονταν σε εμφύλιο πόλεμο μεταξύ των δύο αδελφών, Ουάσκαρ  και Αταουάλπα, διεκδικητών για την εξουσία της Αυτοκρατορίας. Ο Πιθάρρο, ενώ διέθετε πενιχρή αριθμητικά δύναμη, συνολικά 180 άτομα, ένα πυροβόλο και 27 άλογα, αποφάσισε να επιτεθεί. Με τολμηρή στρατιωτική επίθεση στην Καχαμάρκα, κατάφερε να συλλάβει τον Αταουάλπα. Οι Ισπανοί στην πορεία εκμεταλλεύθηκαν τις διάφορες φατρίες μέσα στο κράτος των Ίνκας. Ήταν σε θέση να ενισχύσουν τις διάφορες συμμαχίες τους μεταξύ των ντόπιων πληθυσμών και προώθησαν τελικά επιτυχή επίθεση στην πρωτεύουσα Κούσκο.

Όταν εξουδετερώθηκε ο Ουάσκαρ, ο Πιθάρρο απαίτησε από τον Αταουάλπα οι Ίνκας να δεχτούν επίσημα την υποτέλεια της Ισπανίας και να ασπαστούν τον Χριστιανισμό Ο Αταούαλπα, ενώ πρόσφερε στους Ισπανούς ό,τι του ζητήθηκε: χρυσό σε τέτοια ποσότητα ώστε να γεμίσει το δωμάτιο όπου τον φυλάκισαν και δύο φορές την ίδια ποσότητα ασημιού, δεν απελευθερώθηκε. Ο Πιθάρρο διέταξε να τον εκτελέσουν ως αιρετικό.

Ο Φρανθίσκο Πιθάρρο ήρθε σε ευθεία ρήξη με τον σύντροφό του Ντιέγο ντε Αλμάγρο, ο οποίος θεωρούσε ότι ο διαμοιρασμός της λείας καθώς και των διοικητικών αρμοδιοτήτων στις κατακτηθείσες περιοχές δεν ήταν δίκαιος και απαιτούσε επιπλέον πλούτη και αξιώματα. Το 1528 ο Πιθάρρο διέταξε την εκτέλεσή του. Τελικά, ο ίδιος δολοφονήθηκε το 1541 από τον γιο του Αλμάγρο, Ντιέγο "ελ Μόθο", που ήθελε να εκδικηθεί για τον θάνατο του πατέρα του.
Αθανάσιος Ροντήρης

Ο Αθανάσιος Ροντήρης (1823 - 1889) ήταν Έλληνας νομικός και πολιτικός.
Γεώργιος Κρίνος

Ο Γεώργιος Κρίνος (1850 - 1935) ήταν Έλληνας χημικός, καθηγητής πανεπιστημίου.
Τιμολέων Αργυρόπουλος

Ο Τιμολέων Αργυρόπουλος (1847 - 1 Φεβρουαρίου 1912) ήταν Έλληνας φυσικομαθηματικός καθηγητής πανεπιστημίου.
Αναστάσιος Δαμβέργης

Ο Αναστάσιος Δαμβέργης (1857 - 1920) υπήρξε Έλληνας φυσικομαθηματικός καθηγητής Πανεπιστημίου του 19ου αιώνα.
Αλφόνσος Δ΄ της Πορτογαλίας

Ο Αλφόνσος Δ΄ της Πορτογαλίας ή Αλφόνσος ο Γενναίος ("Afonso IV de Portugal", Λισαβώνα, 8 Φεβρουαρίου 1291 – 28 Μαΐου 1357) από τον Πορτογαλικό Οίκο της Βουργουνδίας ήταν Βασιλιάς της Πορτογαλίας (1325 - 1357). Ο Αλφόνσος Δ΄ ήταν ο μόνος νόμιμος γιος και διάδοχος τού Διονυσίου/Ντένις της Πορτογαλίας και της νόμιμης συζύγου του Ελισάβετ της Πορτογαλίας από τον Οίκο της Βαρκελώνης, κόρης του Πέτρου Γ΄ της Αραγωνίας, μετέπειτα Αγίας.
Μελέτιος Μελετόπουλος

Ο Μελέτιος Μελετόπουλος (1760;-1821) ήταν ο σημαντικότερος εκπρόσωπος ιστορικής λακωνικής οικογένειας, η ύπαρξη της οποίας καταγράφεται για πρώτη φορά στην απογραφή των Ενετών το 1686. 

Προεστός του Μυστρά προεπαναστατικά, βεκίλης (εκπρόσωπος της περιοχής του) στην Κωνσταντινούπολη το 1814, μυημένος Φιλικός. Τον Φεβρουάριο του 1821 μετέβη εθελοντικά ως όμηρος στην Τρίπολη, στις φυλακές της οποίας πέθανε από τύφο στις 8 Σεπτεμβρίου,λίγο πριν την απελευθέρωση της πόλης από τον Κολοκοτρώνη. Το όνομά του αναγράφεται στην αναθηματική στήλη στην πλατεία του Άρεως στην Τρίπολη. Ο πατέρας του Ιωάννης Μελετάκης ήταν προεστός και καδής του Μυστρά, έλαβε μέρος στα Ορλωφικά και εγκατέλειψε την Πελοπόννησο με την ναυαρχίδα του Ορλώφ.
Νικόλαος Αποστολίδης

Ο Νικόλαος Αποστολίδης (1856 - 1919) ήταν Έλληνας φυσικομαθηματικός καθηγητής Πανεπιστημίου του 19ου αιώνα και υπουργός Εθνικής Οικονομίας το 1916.
Δημήτριος Κοκκίδης

Ο Δημήτριος Κοκκίδης (1840 ή 1841 - 1896) ήταν Έλληνας αστρονόμος, μετεωρολόγος και πανεπιστημιακός καθηγητής του 19ου αιώνα.
Κάμλα Περσάντ-Μπισεσάρ

Η Κάμλα Περσάντ-Μπισεσάρ ("Kamla Persad-Bissessar", γεν. στις 22 Απριλίου 1952 στην Σιπάρια) είναι πολιτικός του Τρινιντάντ και Τομπάγκο και πρωθυπουργός στη χώρα από τις 26 Μαΐου 2010 ως τις 9 Σεπτεμβρίου 2015. Ήταν η πρώτη γυναίκα στο αξίωμα αυτό στην ιστορία του νησιού..

Είναι πρόεδρος του Ενωτικού Εθνικού Κογκρέσου και ηγείται του πεντακομματικού συνασπισμού Συντροφιά του Λαού. Είναι η πρώτη γυναίκα που έγινε και εισαγγελέας, υπηρεσιακή πρωθυπουργός, ηγέτιδα της αντιπολίτευσης, εκτός από πρωθυπουργός στο Τρινιντάντ και Τομπάγκο. Ανέλαβε ηγέτης της αντιπολίτευσης το 2010.
Αθρησκία

[[αθεΐα|Άθεοι]], [[αγνωστικισμός|αγνωστικιστές]] και άθρησκοι, σύμφωνα με το Dentsu Institute (2006) και την έρευνα του Zuckerman (2005)

Αθρησκία (επίθετο: "μη θρησκευόμενος" ή "άθρησκος") ή αθρησκεία, είναι η απουσία, αδιαφορία ή απόρριψη απέναντι στη θρησκεία. Σύμφωνα με παγκόσμια μελέτη του Pew Research Center σε 230 χώρες και εδάφη το 2012, το 16% του παγκόσμιου πληθυσμού δεν σχετίζεται με καμία θρησκεία. Ο πληθυσμός των άθρησκων αυξήθηκε σημαντικά τα τελευταία χρόνια. 

Όταν χαρακτηρίζεται ως απόρριψη των θρησκευτικών πεποιθήσεων, περιλαμβάνει τον αθεϊσμό, τον αγνωστικισμό, το ντεϊσμό, τη θρησκευτική διαφωνία, τον υλισμό και τον κοσμικό ανθρωπισμό. Όταν χαρακτηρίζεται ως απουσία θρησκευτικών πεποιθήσεων, μπορεί να περιλαμβάνει επίσης "πνευματικός αλλά όχι θρησκευόμενος", πανδεϊσμό, πανθεϊσμό και σκεπτικισμό. Όταν χαρακτηρίζεται ως αδιαφορία για τη θρησκεία, είναι γνωστός ως απαθεϊσμός. Όταν χαρακτηρίζεται ως εχθρότητα απέναντι στη θρησκεία, συμπεριλαμβάνει τον αντιθεϊσμό, την αντιθρησκεία και το μισοθεϊσμό.

Η αθρησκεία μπορεί να περιλαμβάνει ορισμένες μορφές θεϊσμού, ανάλογα με το θρησκευτικό πλαίσιο στο οποίο ορίζεται. Για παράδειγμα, στην Ευρώπη του 18ου αιώνα, η επιτομή της αθρησκείας ήταν ο ντεϊσμός.
Σάββας Παπαπολίτης

Ο Σάββας Παπαπολίτης (1911 - 7 Οκτωβρίου 1973) ήταν Έλληνας δικηγόρος και πολιτικός.
Προσηλυτισμός

Προσηλυτισμός ονομάζεται η προσπάθεια παρακίνησης ατόμων να υιοθετήσουν συγκεκριμένες απόψεις, και κυρίως θρησκευτικές αξίες. H λέξη προέρχεται ετυμολογικά από το «"προς"» και τον παρακείμενο του ρήματος έρχομαι «"ελήλυθα"». Αν και ιστορικά χρησιμοποιήθηκε στην Καινή Διαθήκη για να περιγράψει τον εκχριστιανισμό των παγανιστών, σήμερα χρησιμοποιείται για να περιγράψει γενικότερα τις προσπάθειες άλλων θρησκειών να διαμορφώσουν τα πιστεύω ενός ατόμου, θρησκευόμενου ή μη, ώστε να υιοθετήσει την αντίστοιχη θρησκεία. Ο όρος έχει αρνητική σημασία και περιγράφει κυρίως τις βίαιες (σωματικά ή πνευματικά) προσπάθειες που χρησιμοποιούνται για να μεταπεισθεί ένα άτομο.

Το Σύνταγμα της Ελλάδος στο απαγορεύει τον προσηλυτισμό ο οποίος νομικά ορίζεται πιο περιορισμένα, για να μην θίγεται το δικαίωμα της ελεύθερης έκφρασης του θρησκευτικού αισθήματος, ως «η με αθέμιτα μέσα προσπάθεια διείσδυσης στην θρησκευτική συνείδηση του άλλου».
Αβρααμικές θρησκείες

Σύμβολα των κυριότερων Αβρααμικών θρησκειών, [[Ιουδαϊσμός]] (κάτω αριστερά), [[Χριστιανισμός]] (πάνω αριστερά), [[Μπαχάι Πίστη]] (κάτω δεξιά) και [[Ισλάμ]] (πάνω δεξιά)

Οι Αβρααμικές θρησκείες (γνωστές και ως Αβρααμικές παραδόσεις, θρησκείες του Αβραάμ, Αβρααμικές μονοθεϊστικές θρησκείες, Σημιτικές θρησκείες και Σημιτικές μονοθεϊστικές θρησκείες κτλ.) είναι ιστορικά οι τρεις μεγαλύτερες θρησκείες στον κόσμο, δηλαδή ο Ιουδαϊσμός, ο Μουσουλμανισμός ή Ισλάμ και ο Χριστιανισμός. Η καταγωγή των Αβρααμικών θρησκειών εντοπίζεται πρώτα στον Ιουδαϊσμό, που εμφανίστηκε την πρώτη και τη δεύτερη χιλιετία Π.Κ.Ε. στην περιοχή του Ισραήλ και της Ιουδαίας, όταν γράφτηκε η Εβραϊκή Βίβλος. 1.500 χρόνια αργότερα οι οπαδοί του Ιησού από τη Ναζαρέτ, δημιούργησαν τη θρησκεία του Χριστιανισμού, η οποία στηρίζεται κυρίως στα βιβλία της Καινής Διαθήκης. Το Ισλάμ ιδρύθηκε από τον Μωάμεθ τον 7ο αιώνα Κ.Ε., πάνω στις διδαχές του Κορανίου, το οποίο κάνει συχνά αναφορές στα πρόσωπα του Μωυσή, του Δαβίδ και του Ιησού. Για μία περίοδο μεγαλύτερη των 1.300 χρόνων, οι ιστορίες και των τριών θρησκειών μοιράζονται πολλά κοινά σημεία, και αυτό οφείλεται στο γεγονός πως βρίσκονται στην ίδια θρησκευτική οικογένεια. Σύμφωνα με τα ιερά συγγράμματα και των τριών θρησκειών, πρωταρχικό ρόλο στην ίδρυση αυτών έπαιξε το πρόσωπο του Αβραάμ. Στα σημεία που μοιράζονται τις ίδιες ιστορίες υπάρχουν μικρές, αλλά σημαντικές διαφορές, που τις διαφοροποιούν μεταξύ τους.

Στη σύγχρονη εποχή υπολογίζεται πως υπάρχουν 3,8 δισεκατομμύρια άνθρωποι που πιστεύουν σε μία από αυτές τις θρησκείες, αριθμός λίγο μεγαλύτερος από τον μισό πληθυσμό της Γης.

Σε αντίθεση, οι μεγαλύτερες μη-Αβρααμικές θρησκείες είναι ο Ινδουισμός, ο Κομφουκιανισμός και ο Ταοϊσμός. Είναι οι «Ανατολικές θρησκείες» οι οποίες εμπεριέχουν τις «νταρμικές» Ινδικές θρησκείες και τις «ταοϊκές» Ανατολικές Ασιατικές θρησκείες.

Τα τελευταία χρόνια έχουν εμφανιστεί νέες μικρότερες Αβρααμικές θρησκείες, όπως ο Μπαχαϊσμός.
Κωνσταντίνος Κτενάς

Ο Κωνσταντίνος Κτενάς (1884 - 1935) ήταν Έλληνας ορυκτολόγος και φυσικομαθηματικός καθηγητής πανεπιστημίου του 19ου αιώνα.
Κωνσταντίνος Ζέγγελης

Ο Κωνσταντίνος Ζέγγελης (1870 – 18 Αυγούστου 1957) υπήρξε Έλληνας φυσικομαθηματικός, καθηγητής πανεπιστημίου τον 20ο αιώνα.
Κωνσταντίνος Παπαϊωάννου

Ο Κωνσταντίνος Παπαϊωάννου (1899 - 6 Οκτωβρίου 1979) υπήρξε Έλληνας φυσικομαθηματικός καθηγητής Πανεπιστημίου.
Παναγιώτης Ζερβός

Ο Παναγιώτης Ζερβός (1878-1952) ήταν Έλληνας μαθηματικός, καθηγητής πανεπιστημίου τον 20ό αιώνα.
Μιχαήλ Στεφανίδης

Ο Μιχαήλ Στεφανίδης (Μανταμάδος Λέσβου, 8 Νοεμβρίου 1868 - 25 Νοεμβρίου 1957) ήταν Έλληνας φυσικομαθηματικός καθηγητής Πανεπιστημίου.
Μιχαήλ Κατσαράς

Ο Μιχαήλ Κατσαράς (1860 - 1939) υπήρξε Έλληνας ιατρός καθηγητής Πανεπιστημίου του 19ου αιώνα.
Γεράσιμος Φωκάς

Ο Γεράσιμος Φωκάς (1861 - 1937) υπήρξε Έλληνας ιατρός καθηγητής Πανεπιστημίου του 19ου και του 20ου αιώνα.
Γεώργιος Σκλαβούνος

Ο Γεώργιος Σκλαβούνος (1869 - 1954) ήταν Έλληνας ιατρός και καθηγητής πανεπιστημίου του 20ού αιώνα. Αναμόρφωσε τον κλάδο της Ανατομικής στην Ελλάδα, την περίοδο που αυτή άρχισε να συγκρίνεται ποιοτικά με την πρόοδο της σε άλλες χώρες.
Κωνσταντίνος Σάββας

Ο Κωνσταντίνος Σάββας (1861 - 1929) υπήρξε Έλληνας ιατρός καθηγητής Πανεπιστημίου του 19ου αιώνα.
Γεώργιος Φωτεινός

Ο Γεώργιος Φωτεινός (1878-1958) υπήρξε Έλληνας ιατρός καθηγητής Πανεπιστημίου του 20ου αιώνα.
Επίδαυρος Λιμηρά

Η Επίδαυρος Λιμηρά ήταν αρχαία ελληνική πόλη στην περιοχή της Λακωνίας. Βρισκόταν λίγο βορειότερα της Μονεμβασίας, στην βόρεια ακτή του όρμου Κρεμμύδι. Αποτελούσε μία από τις σημαντικότερες πόλεις στην ανατολική πλευρά της Λακωνίας.
Παναγιώτης Ρομπότης

Ο Παναγιώτης Ρομπότης (1830 - 1875) ήταν Έλληνας θεολόγος, καθηγητής πανεπιστημίου του 19ου αιώνα.
Αλέξανδρος Λυκούργος

Ο Αλέξανδρος Λυκούργος (1827 - 1875) ήταν Έλληνας θεολόγος και καθηγητής πανεπιστημίου του 19ου αιώνα.
Κωνσταντίνος Κοντογόνης

Ο Κωνσταντίνος Κοντογόνης (1812 - 28 Νοεμβρίου 1878) ήταν Έλληνας θεολόγος, καθηγητής στο Εθνικό και Καποδιστριακό Πανεπιστήμιο Αθηνών και στη Ριζάρειο Εκκλησιαστική Σχολή στα μέσα του 19ου αιώνα.
Άβεντοφτ

Το Άβεντοφτ (γερμ. "Aventoft") είναι οικισμός της Γερμανίας.
Θεόκλητος Βίμπος

Ο Θεόκλητος Βίμπος (1832 - 1903) ήταν Έλληνας θεολόγος καθηγητής Πανεπιστημίου του 19ου αιώνα.
Μετάλλιο Εφόδου του Πεζικού

Το Μετάλλιο Εφόδου του Πεζικού (γερμανικά: "Infanterie-Sturmabzeichen") ήταν ένα μετάλλιο της Ναζιστικής Γερμανίας το οποίο απονεμόταν σε στρατιώτες και αξιωματικούς της Βέρμαχτ και των Waffen-SS για συμμετοχή τους σε επιθέσεις του πεζικού και εμπλοκή τους σε μάχες σώμα με σώμα. Απονεμόταν, ανάλογα με τον κλάδο, σε δύο είδη: αργυρό για απλούς στρατιώτες και μπρούντζινο για στρατιώτες μηχανοκίνητων σχηματισμών και άλλων βαρέων όπλων.
Γλίσαντας

Ο Γλίσαντας (Γλίσας) είναι αρχαία βοιωτική πόλη που βρισκόταν ανάμεσα στην Χαλκίδα και στην Θήβα, στις πλαγιές του Υπάτιου όρους. Αναφέρεται από τον Όμηρο ως μία από τις Βοιωτικές πόλεις που πήραν μέρος στον Τρωικό πόλεμο. Ο Παυσανίας αναφέρει πως στον Γλίσαντα πραγματοποιήθηκε η μάχη ανάμεσα στους Επιγόνους και την αρχαία Θήβα. Την εποχή που επισκέφτηκε την πόλη ο Παυσανίας είχαν απομείνει από αυτή μόνο ερείπια
Δήμος της Κοιλάδας του Μούνι

Η θέση του δήμου στη [[Μελβούρνη]].
Ο Δήμος της Κοιλάδας του Μούνι ("City of Moonee Valley") είναι δήμος στη μητροπολιτική περιοχή της Μελβούρνης. Αποτελείται από τα βορειοδυτικά προάστια μεταξύ 3 και 13 χιλιομέτρων από το κέντρο της Μελβούρνης. Έδρα του δήμου είναι το προάστιo Μόνι Ποντζ ("Moonee Ponds"). Το 2009 είχε πληθυσμό 111.268 κατοίκους.
Εμμανουήλ Ζολώτας

Ο Εμμανουήλ Ζολώτας (1858 - 1919) ήταν Έλληνας θεολόγος και καθηγητής πανεπιστημίου του 19ου αιώνα.
Παναγιώτης Ρόδιος

Ο Παναγιώτης Ρόδιος (Ρόδος, 1789 - Ναύπλιο, 1851) ήταν Έλληνας συγγραφέας, αγωνιστής του 1821 και πολιτικός.
Ευγενίδειο Πλανητάριο

Το Ευγενίδειο Πλανητάριο είναι μέρος του Ιδρύματος Ευγενίδου το οποίο δημιουργήθηκε με την διαθήκη του αείμνηστου εθνικού ευεργέτη Ευγένιου Ευγενίδη το 1954. Είναι ένας κοινωφελής μη κερδοσκοπικός οργανισμός που υλοποιεί εδώ και πάνω από 50 χρόνια το όραμα του Ευγενίδη «να συμβάλει εις την εκπαίδευσιν νέων ελληνικής ιθαγενείας εν τω επιστημονικώ και τεχνικώ πεδίω» χωρίς καμιά επιδότηση από την Πολιτεία. Ο Ευγενίδης και οι επίγονοί του, φρόντισαν να εξασφαλίσουν το μέλλον και τις δραστηριότητες του Ιδρύματος διαθέτοντας μεγάλο μέρος της περιουσίας τους για τον σκοπό αυτόν. Μετά το θάνατο του Ευγένιου Ευγενίδη, την προεδρία και διαχείριση του Ιδρύματος ανέλαβε η αδελφή του, αείμνηστη Μαριάνθη Σίμου. Υπό την εποπτεία της Μαριάνθης Σίμου, ολοκληρώθηκε το 1966 η κατασκευή των κτιριακών υποδομών, επί της Λεωφόρου Συγγρού στην περιοχή του Φαληρικού Δέλτα, όπου έκτοτε στεγάζεται το Ίδρυμα. Τη Μαριάνθη Σίμου διαδέχθηκε, μετά τον θάνατό της το 1981, ως Πρόεδρος του Ιδρύματος ο στενός συνεργάτης και διάδοχος του Ευγένιου Ευγενίδη στον επιχειρηματικό χώρο, Νίκος Βερνίκος – Ευγενίδης. Σήμερα, την ευθύνη για την ανάπτυξη της νέας στρατηγικής του Ιδρύματος έχει ο κ. Λεωνίδας Δημητριάδης – Ευγενίδης, νέος Πρόεδρος από το 2000 και συνεχιστής του έργου του ιδρυτή του τόσο στον επιχειρηματικό όσο και στον κοινωνικό στίβο.
Γεώργιος Δέρβος

Ο Γεώργιος Δέρβος (1854 - 1925) ήταν Έλληνας θεολόγος και καθηγητής πανεπιστημίου του 19ου αιώνα.
Ιωάννης Ματθαίος Καρυόφυλλος

Ο Ιωάννης Ματθαίος Καρυόφυλλος ή Ιωάννης Καρυοφύλλης (1566 - 1633) ήταν Έλληνας λόγιος του 17ου αιώνα και κληρικός της Καθολικής Εκκλησίας.
Ωκαλέα

Η Ωκαλέα (και Ωκαλέη) ήταν αρχαία Βοιωτική πόλη, χτισμένη στα νοτιοδυτικά της λίμνης Κωπαΐδας κοντά στην πόλη Μεδεών. Αναφέρεται από τον Όμηρο ως μία από τις Βοιωτικές πόλεις που συμμετείχαν στην Τρωική εκστρατεία. Δεν διασώζονται σήμερα ερείπια της πόλης.
Δαμιανός Λιβερόπουλος

Ο Δαμιανός Λιβερόπουλος (Αδριανούπολη, 1803 - Βιέννη, 1856) ήταν Έλληνας κληρικός, θεολόγος, καθηγητής του πανεπιστημίου της Αθήνας τον 19ο αιώνα.
Πέτρος Αρκούδιος

Ο Πέτρος Αρκούδιος ήταν Έλληνας λόγιος του 17ου αιώνα: (1562/1563-1633)
Ιωάννης Μεσολωράς

Ο Ιωάννης Μεσολωράς (Πεσάδα Κεφαλληνίας, 1851 - Αθήνα, 1942) ήταν Έλληνας θεολόγος και καθηγητής της Ομιλητικής και Λειτουργικής στη Θεολογική Σχολή του Πανεπιστημίου Αθηνών.
Αζεμούρ

300px|right|thumb|Το Αζεμούρ το 16ο αιώνα.
Το Αζεμούρ ή Azemmour ή Azamor (Αραβικά: أزمور από τη Βερβέρικη γλώσσα ⴰⵣⵎⵎⵓⵔ azemmur, "Οι ελιές") είναι μια πόλη του Μαρόκου η οποία βρίσκεται στην αριστερή όχθη του ποταμού "Oum Er-Rbia", 75 χλμ. νοτιοδυτικά της Καζαμπλάνκα. Η πόλη στο παρελθόν είχε αυτονομία παρόλο ότι εξαρτιόταν από τον βασιλιά της Φεζ. To 1486 οι κάτοικοι της πόλης υποτάχτηκαν και πλήρωναν φόρο υποτελείας στον Βασιλιά João II της Πορτογαλίας. Ο Βασιλιάς Manuel I της Πορτογαλίας επικύρωσε την συνθήκη το 1497 και η πόλη πλήρωνε 10.000 savéis κάθε χρόνο. Αργότερα όταν ξέσπασε εξέγερση στην πόλη, ο Πορτογάλος Βασιλιάς Manuel I έστειλε τον João de Meneses με ένα μικρό στόλο και πόλη κατακτήθηκε το 1508.
Εύτρηση

Η Εύτρηση ήταν αρχαία Βοιωτική πόλη χτισμένη κοντά στις Θεσπιές. Σύμφωνα με τη μυθολογία η πόλη χτίστηκε από τον Ζήθο και τον Αμφίονα πριν βασιλέψουν στη Θήβα. Αναφέρεται από τον Όμηρο ανάμεσα στις βοιωτικές πόλεις που πήραν μέρος στον Τρωικό πόλεμο. 
200px|right|thumb|Χάρτης της αρχαίας Βοιωτίας
Υρίη

Η Υρίη (ή Υρία) ήταν αρχαία Βοιωτική πόλη κοντά στην Αυλίδα και τον Εύριπο. Αναφέρεται από τον Όμηρο, ανάμεσα στις βοιωτικές πόλεις που συμμετείχαν στον Τρωικό πόλεμο. Σύμφωνα με τον Στράβωνα ανήκε στην επικράτεια της Τανάγρας ενώ αρχικά ήταν υποτελής στη Θήβα. Το όνομά της πόλης οφειλόταν στον μυθικό βασιλιά Υριέα, γιο του Ποσειδώνα και πατέρα του Ωρίωνα. Ο Υριέας σύμφωνα με τον μύθο δεν μπορούσε να αποκτήσει παιδιά γι' αυτό οι θεοί του πρόσφεραν έναν γιο, τον Ωρίωνα ενώ βρισκόταν σε μεγάλη ηλικία. Ο Παυσανίας δεν κάνει καμία αναφορά για την πόλη.
Χρήστος Ευαγγελίδης

Ο Χρήστος Ευαγγελίδης (1809 - 1881) ήταν σπουδαίος εκπαιδευτικός του 19ου αιώνα, γνωστός από το Ελληνικό Λύκειο Ευαγγελίδου που ίδρυσε και διεύθυνε στην Ερμούπολη.
Ναότο Καν

Ο Ναότο Καν (), Ούμπε, Γιαμαγκούτσι, 10 Οκτωβρίου 1946) είναι πολιτικός από την Ιαπωνία, ο οποίος εξελέγη πρωθυπουργός το 2010. Τον Ιούνιο του 2010, ως υπουργός οικονομικών, εξελέγη πρόεδρος του Δημοκρατικού Κόμματος της Ιαπωνίας (DPJ) και διορίστηκε από τη Δίαιτα ως ο επόμενος πρωθυπουργός, στη θέση του παραιτηθέντος Γιούκιο Χατογιάμα.

Γιος επιχειρηματία, αποφοίτησε το 1970 από το Τεχνολογικό Ινστιτούτο του Τόκιο. Είναι Βουδιστής στο θρήσκευμα.
Εμμανουήλ Κόκκινος

Ο Εμμανουήλ Κόκκινος (1812 – 6 Δεκεμβρίου 1879) ήταν Έλληνας καθηγητής πανεπιστημίου και πολιτικός.
Citroën LN

Το Citroën LN (Hélène) και μεταγενέστερα Citroën LNA (Hélèna) ήταν δύο αυτοκίνητα πόλης της κατηγορίας Α, χαμηλού κόστους, που κατασκευάστηκαν από τη γαλλική αυτοκινητοβιομηχανία Citroën, από τον Ιούλιο του 1976 έως τον Ιούλιο του 1986.
Αριστείδης Δόσιος

Ο Αριστείδης Δόσιος (1844 - Απρίλιος 1881) ήταν Έλληνας οικονομολόγος, συγγραφέας και τραπεζίτης και επίδοξος δολοφόνος. Έγινε γνωστός για την απόπειρα δολοφονίας της Βασίλισσας Αμαλίας που επιχείρησε στην Αθήνα στις 6 Σεπτεμβρίου του 1861.
Τα Παλιόπαιδα

Τα Παλιόπαιδα (γαλλ. Les Mistons) είναι μια ταινία μικρού μήκους του Φρανσουά Τρυφώ γυρισμένη το 1957. Πρόκειται για τη δεύτερη ταινία του σκηνοθέτη, την οποία όμως θεωρείται ως η πρώτη του δουλειά, αφού και ο ίδιος την αποκαλεί "η πρώτη μου πραγματκή ταινία". Επίσης ήταν το ντεμπούτο της ηθοποιού Μπερναντέτ Λαφόν που ήταν γυναίκα του συμπρωταγωνιστή της στην ταινία Ζεράρ Μπλεν.

Στην ταινία παρουσιάζονται μερικά από τα χαρακτηριστικά πλάνα του Τρυφώ, που τον βοήθησαν να ορίσει το στυλ του και να καθορίσουν την πορεία για την καριέρα του.
Φραντσέσκα Σκιαβόνε

Η Φραντσέσκα Σκιαβόνε ("Francesca Schiavone", 23 Ιουνίου 1980) είναι Ιταλίδα αντισφαιρίστρια. Έγινε επαγγελματίας το 1998. Κέρδισε το Ρολάν Γκαρός το 2010 και έγινε η πρώτη Ιταλίδα που κέρδισε τίτλο Γκραν Σλαμ στο απλό.
Νικόλαος Τριτάκης

Ο Νικόλαος Τριτάκης (1799 - Ιούνιος 1881) ήταν Έλληνας συνταγματάρχης και αγωνιστής του 1821.
Δημήτριος Κόρπας

Ο Δημήτριος Κόρπας (1810-1881) ήταν Έλληνας αγωνιστής του 1821.
Ηλίας Ζερβός Ιακωβάτος

Ο Ηλίας Ζερβός Ιακωβάτος (1814-1894) ήταν Έλληνας πολιτικός, δημοσιογράφος και λογοτέχνης.
Volkswagen Touareg

Το Volkswagen Touareg είναι ένα μεσαίο πολυτελές SUV αυτοκίνητο της γερμανικής αυτοκινητοβιομηχανίας Volkswagen. Παράγεται από τον Οκτώβριο του 2002 έως και σήμερα, σε εγκαταστάσεις της εταιρείας στην Μπρατισλάβα της Σλοβακίας. Το όνομα του μοντέλου προήλθε από την αφρικανική φυλή των Τουαρέγκ, με σκοπό να τονιστούν οι σκληροτράχηλες εκτός δρόμου δυνατότητες του αυτοκινήτου.

Το Touareg έχει εξελιχθεί από κοινού με την Porsche και την Audi, και συγγενεύει τεχνικά με την Porsche Cayenne και το Audi Q7. Τρεις γενιές του μοντέλου έχουν παραχθεί έως τώρα, με την πρώτη να κατασκευάζεται από τον Οκτώβριο του 2002 έως τον Φεβρουάριο του 2010, και τη δεύτερη από τον Φεβρουάριο του 2010 έως τον Μάρτιο του 2018, όταν και παρουσιάστηκε η τρίτη γενιά του μοντέλου, που μπήκε στην παραγωγή τον Ιούλιο.
Δημήτριος Νικολάρας

Ο Δημήτριος Νικολάρας (1798 - 1881) ήταν Έλληνας αγωνιστής του 1821.
Ευστάθιος Ηλιόπουλος

Ο Ευστάθιος Ηλιόπουλος (Πύργος 1816 - Αθήνα 5 Ιουλίου 1881 ήταν Έλληνας δικαστικός και πολιτικός του 19ου αιώνα.
Θυάτειρα

200px|thumb|Οι εκκλησίες της Μικράς Ασίας
thumb|200px|Βασιλική
Τα Θυάτειρα "(κατ. Θυατειρηνός)" ήταν αρχαία πόλη της Λυδίας, στη δυτική πλευρά της Μικράς Ασίας, σε απόσταση περίπου 50 χιλιόμετρα από το Αιγαίο.
Volkswagen Phaeton

Το Volkswagen Phaeton είναι ένα μεγάλο πολυτελές σεντάν αυτοκίνητο της κατηγορίας F, που παρήχθη από τη γερμανική αυτοκινητοβιομηχανία Volkswagen. Παρουσιάστηκε τον Μάρτιο του 2002 στο Σαλόνι Αυτοκινήτου της Γενεύης και διατηρήθηκε στην παραγωγή από τον Απρίλιο του 2002 έως τις 18 Μαρτίου 2016, χωρίς ριζικές αλλαγές στο ντιζάιν, αλλά με περαιτέρω αναβαθμίσεις στον εξοπλισμό και βελτιώσεις στους κινητήρες. Τον Μάρτιο του 2007, τον Απρίλιο του 2010 και στα μέσα του 2013, υπέστη τρεις ελαφρές αισθητικές ανανεώσεις. Το όνομα του αυτοκινήτου προήλθε από τον Φαέθοντα, τον γιο του Ήλιου κατά την Ελληνική μυθολογία. Υπάρχει μεγάλη πιθανότητα να κυκλοφορήσει προς τα μέσα της δεκαετίας του 2020 μια δεύτερη γενιά του μοντέλου και να είναι πλήρως ηλεκτροκίνητη.
Γεώργιος Γρηγοριάδης

Ο Γεώργιος Γρηγοριάδης (1795 - 1858) ήταν Έλληνας αγωνιστής του 1821, και πολιτικός της νεοσύστατης Ελλάδας.
Εμμανουήλ Μανιτάκης

Ο συνταγματάρχης Εμμανουήλ Μανιτάκης (1809 - 1883) ήταν Έλληνας αγωνιστής του 1821 και στρατιωτικός του 19ου αιώνα.
Γεώργιος Τυπάλδος

Ο Γεώργιος Τυπάλδος Ιακωβάτος (1813 ή 1814 - 1882) ήταν Έλληνας βουλευτής του 19ου αιώνα.
Ιωάννης Σκυλίσσης

Ο Ιωάννης Σκυλίσσης (1819 - 1890) ήταν Έλληνας λογοτέχνης και εκδότης του 19ου αιώνα.
Κλεάνθης Τριαντάφυλλος

Ο Κλεάνθης Τριαντάφυλλος (1850 - 25 Μαΐου 1889) ήταν Έλληνας σατιρικός ποιητής και δημοσιογράφος του 19ου αιώνα.
Ρωσική Ποδοσφαιρική Ένωση

Η Ρωσική Ποδοσφαιρική Ένωση (ρωσικά: Российский футбольный союз, РФС) αποτελεί το ανώτατο όργανο διοίκησης του ποδοσφαίρου στη Ρωσία και λειτουργεί ως μη κερδοσκοπική οργάνωση. Η έδρα της Ένωσης βρίσκεται στην Μόσχα. Η Ρωσική Ποδοσφαιρική Ένωση εποπτεύει τη διεξαγωγή του Πρωταθλήματος Ρωσίας, της εθνικής Ρωσίας, και γενικά με την ανάπτυξη του ποδοσφαίρου στη Ρωσία. Αποτελεί την ανώτατη ποδοσφαιρική αρχή στη χώρα.

Από την άνοιξη του 2008, η έδρα της ΡΦΣ βρίσκεται στη Λαϊκή Πλατεία, στο σπίτι Νο.7, ενώ πριν τα γραφεία της ΡΦΣ βρίσκονταν στο 2ο όροφο της Ολυμπιακής Επιτροπής της Ρωσίας.
Γανόδερμα

Το Γανόδερμα το λαμπερό ("Ganoderma lucidum") είναι λευκός βασιδιομύκητας (basidiomycete macrofungus), που ανήκει στην οικογένεια μυκήτων Polyporacea. Έχει χρησιμοποιηθεί ευρέως ως «το μανιτάρι της αθανασίας» στην Κίνα, την Ιαπωνία, την Κορέα και άλλες ασιατικές χώρες εδώ και 2000 χρόνια.

Το Γανόδερμα Λούτσιντουμ χρησιμοποιείται στην Μυκοθεραπεία ενώ, παράλληλα, αποτελεί ένα από τα πιο ευρέως μελετημένα μανιτάρια.
Calling Card

Το Calling Card αποτελεί τον έκτο δίσκο του ροκ και μπλουζ τραγουδιστή και κιθαρίστα Ρόρυ Γκάλαχερ. Κυκλοφόρησε το 1976, με παραγωγό τον μπασίστα των Deep Purple, Ρότζερ Γκλόβερ. Ο δίσκος γνώρισε ευρεία αποδοχή από το κοινό και τους κριτικούς και συγκαταλέγεται στις μεγαλύτερες - αν όχι, τη μεγαλύτερη - δισκογραφικές δουλειές του Γκάλαχερ.
Νοτς Κάουντι

Η Νοτς Κάουντι (αγγλικά: "Notts County") είναι αγγλική ποδοσφαιρική ομάδα. Η Νοτς Κάουντι είναι η παλαιότερη επαγγελματική ομάδα έχοντας ιδρυθεί στις 28 Νοεμβρίου του 1862 (παλαιότερη είναι η μη επαγγελματική Σέφιλντ ΦΚ ιδρυμένη το 1857). Έδρα της είναι το Μίντοου Λέιν όπου έχει χωρητικότητα 19.139 θέσεις το οποίο βρίσκεται στο Νότιγχαμ.
Ουνμπίτριο

Το Ουνμπίτριο ή Unbitrium είναι το προσωρινό όνομα που έχει δοθεί από την IUPAC για το υποθετικό χημικό στοιχείο με ατομικό αριθμό 123 και προσωρινό χημικό σύμβολο Ubt.
Κίνημα της 28ης Ιουλίου 1938

Το Κίνημα της 28ης Ιουλίου 1938 ή Κίνημα των Χανίων ήταν ένα πολύ μικρής διάρκειας κίνημα που εκδηλώθηκε στην Ελλάδα με επίκεντρο τα Χανιά της Κρήτης την περίοδο της Δικτατορίας του Ιωάννη Μεταξά, στις 28 Ιουλίου του 1938. Λόγω κακής οργάνωσης, το κίνημα κατέρρευσε εντός μερικών ωρών από το δικτατορικό καθεστώς. Στο κίνημα αυτό συμμετείχαν πολλοί κυρίως Κρητικοί πολιτευτές του κόμματος του Βενιζέλου που είχαν ως στόχο την ανατροπή του καθεστώτος του Ι. Μεταξά.
Τσόε Γιονγκ-ριμ

Ο Τσόε Γιονγκ-ριμ (Choe Yong-rim) είναι πολιτικός από τη Βόρεια Κορέα και πρωθυπουργός από τις 7 Ιουνίου 2010 εώς τον Απρίλιο του 2013. Επίσης , έχει το αξίωμα του ανώτατου γραμματέα της Επιτροπής του Κόμματος Εργατών της Κορέας της Πόλης της Πιονγιάνγκ. Διαδέχθηκε τον Κιμ Γιονγκ-ιλ στη διάρκεια μιας σπάνιας για τη χώρα συνεδρίασης της Βουλής.

Ως πρωθυπουργός, ο Τσόε ήταν αρχηγός κυβέρνησης και μπορούσε να διορίζει υπουργούς και αντιπροέδρους της κυβέρνησης, με την έγκριση της Βουλής. Επίσης, είναι αρμόδιος για την οικονομική και την εσωτερική πολιτική. Επίσημα, ο Τσόε ήταν μέλος της τριανδρίας που κυβερνά τη Βόρεια Κορέα (αποτελώντας την εκτελεστική εξουσία) και η εξουσία του ήταν ισοδύναμη με το ένα τρίτο της εξουσίας του προέδρου σε προεδρικά συστήματα διακυβέρνησης. Την ευθύνη για τα εξωτερικά ζητήματα είχε ο πρόεδρος του κοινοβουλίου
Κιμ Γιονγκ-ναμ ενώ αρχηγός των ενόπλων δυνάμεων ήταν ο επικεφαλής της Εθνικής Επιτροπής για την Άμυνα, Κιμ Γιονγκ-ιλ.
Περμ

Το Περμ ("ρωσικά: Перм, Πιερμ") είναι πόλη και διοικητικό κέντρο του Κράι Περμ της Ρωσίας. Είναι χτισμένη στις όχθες του ποταμού Κάμα, στο ευρωπαϊκό τμήμα της Ρωσίας κοντά στα Ουράλια Όρη. Έχει 991.162 κατοίκους σύμφωνα με την απογραφή του 2010 και από το 1940 έως το 1957 η πόλη ήταν γνωστή με το όνομα Μόλοτοφ (Мо́лотов)..
Θησαυρός της Νάξου (1926)

εναλλ.="Θησαυρός" από τη Νάξο, 1926. Χρονολογία απόκρυψης: περί το 150 π.Χ. Σύνθεση: 72 αργυρές υποδιαιρέσεις και 2 χάλκινες κοπές σε πήλινο αγγείο. Νομισματικό Μουσείο, Αθήνα.|μικρογραφία|431x431εσ|"Θησαυρός" από τη Νάξο, 1926. Χρονολογία απόκρυψης: περί το 150 π.Χ. Σύνθεση: 72 αργυρές υποδιαιρέσεις και 2 χάλκινες κοπές σε πήλινο αγγείο. Νομισματικό Μουσείο, Αθήνα.
Με την ονομασία Θησαυρός της Νάξου (1926) φέρεται ένα σύνολο αρχαίων ελληνικών νομισμάτων που βρέθηκε σ΄ ένα αγρόκτημα στη Νάξο το 1926, εξ ου και η ονομασία του.

Ο Θησαυρός αυτός περιλαμβάνει 72 αργυρά νομίσματα και 2 χάλκινα. Εξ αυτών τα 31 νομίσματα είναι ασημένια τετράδραχμα των Αθηνών και τα υπόλοιπα, είναι νομίσματα της Νάξου, της Ρόδου και της Άνδρου. Κατά τους νομισματολόγους όλα τα νομίσματα του θησαυρού της Νάξου ανάγονται στη κατηγορία της «νέας τεχνοτροπίας» των αρχαίων τετραδράχμων με προσδιοριζόμενη χρονολογία απόκρυψής του περί το 150 π.Χ..<br>
Τα τετράδραχμα των Αθηνών φέρουν τα ονόματα των Λυσάνδρου και Γλαύκου που ήταν άρχοντες της Αθήνας το 159-158 π.Χ. από τα οποία και προσδιορίζεται μετά βεβαιότητας τόσο η χρονολόγησή τους όσο και η απόκρυψή τους.

Ιδιαίτερο νομισματικό ενδιαφέρον παρουσιάζουν οι δραχμές της Νάξου στις οποίες παρίσταται ο αγένειος Διόνυσος, ο κατ΄ εξοχήν τιμώμενος θεός της΄ Νάξου, φέρων κρατήρα, καλούμενα εξ αυτού «κρατηφόρες» με το χαρακτηριστικό υστερόσημο «παράσταση σταφυλιού» που αποτελεί απόδειξη της νεότερης χρησιμοποίησης αυτών των νομισμάτων. Οι δε ροδιακές δραχμές του θησαυρού, οι καλούμενες από τους νομισματολόγους "πλινθοφορικές" παρουσιάζουν την ακτινοστεφή κεφαλή του Απόλλωνα - Ηλίου και το ρόδο (τριαντάφυλλο).

Εκ των παραπάνω προσδιορίζεται το ανεπτυγμένο εμπόριο της εποχής εκείνης μεταξύ Αθήνας, Νάξου, Άνδρου και Ρόδου των οποίων τα νομίσματα συναλλάσσονταν από κοινού.
Ο Θησαυρός αυτός φέρονταν εντός αγγείου και αποκαλύφθηκε κοντά σε αρχαίο ιερό απ΄ όπου και χαρακτηρίστηκε «εγκαταλειμμένος» ή «ιερός θησαυρός». 
Σήμερα βρίσκεται στο Νομισματικό Μουσείο Αθηνών και περιλαμβάνεται στη κύρια σειρά θησαυρών νομισμάτων που εκθέτονται μόνιμα ως αντιπροσωπευτικός του είδους του, έναντι πολλών άλλων που η έκθεσή τους είναι περιοδική.
Κωνσταντίνος Μιχαήλ

Ο Κωνσταντίνος Μιχαήλ (1751 - 1816) ήταν λόγιος και ιατροφιλόσοφος από την Καστοριά.
Κωνική φιάλη

right|thumb|150px|Κωνική φιάλη
Η κωνική φιάλη (ή φιάλη Erlenmeyer) είναι μέρος του εργαστηριακού εξοπλισμού ενός εργαστηρίου χημείας. Είναι γυάλινο κωνικό αντικείμενο με λαιμό που προεξέχει στην κορυφή της για να επιτρέπει το κράτημα της φιάλης από αυτόν. Το σχήμα της επιτρέπει την εύκολη ανάδευση του διαλύματος που περιέχει, κάτι που γίνεται κρατώντας την φιάλη από τον λαιμό και περιστρέφοντας ελαφρά. 

Η φιάλη συνήθως έχει σημειωμένες ενδείξεις όγκου στην μία πλευρά για να μπορεί ο χρήστης να ελέγχει χοντρικά την ποσότητα του υγρού που περιέχει. Ο υπολογισμός της ποσότητας με βάση τις ενδείξεις της κωνικής φιάλης δεν είναι ακριβής. Στην περίπτωση που απαιτείται μεγαλύτερη ακρίβεια στην ποσότητα του υγρού μεταφέρεται υγρό σε αυτή με δοχεία ακριβείας όπως ο ογκομετρικός κύλινδρος ή κάποιο σιφώνιο το οποίο συλλέγει την ποσότητα του υγρού με την βοήθεια ειδικής τρόμπας. 

Η κωνική φιάλη χρησιμοποιείται κυρίως σε εργαστήρια χημείας και βιολογίας, αλλά συναντάται επίσης σε ιατρικά εργαστήρια, σε σχολικά εργαστήρια σε φαρμακευτικά εργαστήρια αλλά και ως οικιακό σκεύος για μαγειρική χρήση.
Βλαδίμηρος Κολοκοτρώνης

Ο Βλαδίμηρος Κολοκοτρώνης (1892 - Μάιος 1970) ήταν σημαντικός Έλληνας υποστράτηγος.
Θωμάς Μανδακάσης

thumb|right|200px|Σύγγραμμα του Καστοριανού ιατροφιλοσόφου Θωμά Μανδακάση.
Ο Θωμάς Μανδακάσης (1709 - 28 Ιουνίου 1796) ήταν Έλληνας λόγιος και ιατροφιλόσοφος από την Καστοριά.
Άλντο Μόρο

Ο Άλντο Μόρο ("Aldo Moro", 23 Σεπτεμβρίου 1916 - 9 Μαΐου 1978) ήταν Ιταλός πολιτικός και πρωθυπουργός της Ιταλίας από το 1963 - 1968 και από το 1974 - 1976. Γεννήθηκε στην πόλη Μάγκλι της επαρχίας του Λέτσε το 1916 και δολοφονήθηκε στην Ρώμη το 1978. Ήταν ένα από τα πιo σημαντικά μέλη των Χριστιανοδημοκρατών. Απήχθη στις 16 Μαρτίου 1978, από τις Ερυθρές Ταξιαρχίες (BR - "Brigate Rosse"), και δολοφονήθηκε μετά από 54 ημέρες αιχμαλωσίας.
Παλαιός των Ημερών

Ο Παλαιός των Ημερών" (1794) του [[Ουίλλιαμ Μπλέηκ]].
Παλαιός των Ημερών είναι όνομα του Θεού στην Παλαιά Διαθήκη έτσι όπως το αποδίδει η μετάφραση των Ο΄. Στα αραμαϊκά ο όρος είναι "Atik Yomin" και στη Βουλγκάτα "Antiquus Dierum".
Ο τίτλος «Παλαιός των ημερών» χρησιμοποιήθηκε ως πηγή έμπνευσης στην τέχνη και τη μουσική, δηλώνοντας την αιωνιότητα του Δημιουργού σε συνδυασμό με την τελειότητά του. Ένα παράδειγμα είναι το ομώνυμο έργο του Ουίλλιαμ Μπλέηκ.
Προεδρεύων Αξιωματούχος του Σκωτικού Κοινοβουλίου

<br>
Ο Προεδρεύων Αξιωματούχος του Σκωτικού Κοινοβουλίου (Σκωτικά γαελικά:"Oifigear-Riaghlaidh", σκωτικά:"Preses o the Scots Pairlament") είναι ο πρόεδρος του Σκωτικού Κοινοβουλίου, που εκλέγεται από τα Μέλη του Σκωτικού Κοινοβουλίου. Είναι επίσης (αυτός ή αυτή) ηγέτης του Συλλογικού Σώματος του Σκωτικού Κοινοβουλίου και έτσι φαίνεται ως συμβολική μορφή για ολόκληρ τον οργανισμό. Δύο Αναπληρωτές Προεδρεύοντες Αξιωματούχοι εκλέγονται για να βοηθήσουν να εκπληρώσει τον ρόλο. Το γραφείο του Προεδεύοντος Αξιωματούχου είναι στο Κουήνσμπερρυ Χάουζ.

Το πρώτο πρόσωπο που έφερε την θέση ήταν ο Σερ Ντέηβιντ Στιλ, που διορίσθηκε το 1999.
Πέτρος Ζητουνιάτης

Ο Πέτρος Ζητουνιάτης (1875-1909) ήταν Έλληνας δημοσιογράφος και λογοτέχνης. 

Γεννήθηκε στη Λιβαδειά το 1875. Στη γενέτειρα πόλη άρχισε τις σπουδές του, τις συνέχισε στην Αθήνα όπου σπούδασε Νομική στο Πανεπιστήμιο Αθηνών και τις ολοκλήρωσε στο Παρίσι όπου και παρέμεινε για επτά χρόνια. Εκεί συνεργάστηκε με γαλλικές εφημερίδες και ήρθε σε επαφή με τον Ψυχάρη και τον Ζαν Μορεάς. Ο τελευταίος μάλιστα μετέφρασε στα γαλλικά στίχους του. Το 1903 εγκαταστάθηκε στην Αθήνα. Πέθανε το 1909.

Εξαιτίας της μικρής διάρκειας της ζωής του δεν είχε μεγάλο λογοτεχνικό έργο. Το 1895 εξέδωσε μια συλλογή διηγημάτων με τίτλο "Γραμμές", με θέμα το γλωσσικό ζήτημα. Ακολούθησε η ποιητική συλλογή "Αστέρια" το 1899. Μετά τον πρόωρο θάνατό του εκδόθηκε συγκεντρωτική έκδοση ποιημάτων του με τίτλο "Λύκηθος". Ανέκδοτο έμεινε το έργο του "Εντυπώσεις και αναμνήσεις".

Ο Πέτρος Δ. Ζητουνιάτης ήταν σημαντικός σοσιαλιστής στην εποχή του με σημαντική κοινωνική αρθρογραφία και υπάρχει μεγάλο αδημοσίετο έργο του και αρκετά λαογραφικά στοιχεία σε έργα του. Η ημερομηνία γέννησής του Πέτρου Ζητουνιάτη μετά από έρευνα είναι αναφανδόν λανθασμένη. Αυτό αναφέρεται για πρώτη φορά στην Ελληνική Γραμματεία και έχει ιδιαίτερη σημασία.